România trimite în Serbia 69 de pompieri și un elicopter Black Hawk pentru stingerea incendiilor de pădure

Un modul terestru românesc, format din 69 de pompieri și 15 mijloace tehnice, a început deplasarea către Serbia pentru a sprijini operațiunile de stingere a incendiilor de vegetație și pădure. Misiunea este completată de elicopterul Black Hawk S-70M rescEU, aflat la prima sa intervenție internațională, care va acționa în zonele greu accesibile.